„ Það sem bíður okkar á komandi ári er að þorskvótinn verður aukinn um 8,7% frá árinu í ár og því ber að fagna , en það sem verra er , er að enn er verið að skerða ýsukvótann . Ýsukvótinn hefur verið skorinn mikið niður síðustu ár og frá árinu 2006 er um 60% skerðingu að ræða . Það er mikil kúvending og setur stórt strik í okkar útgerð . Skerðing er mun meiri en sjómenn og útgerðarmenn í krókakerfinu telja þörf á . Ýsuveiði í krókakerfinu hefur ekkert minnkað . Það sem hefur gerst er að ýsan er komin meira á grunnslóðina og ýsuveiði hjá bátum á togslóð hefur minnkað , ýsan hefur fært sig um set , “ segir Gunnlaugur Árnason framkvæmdastjóri Sæfells hf. í Stykkishólmi aðspurður um úthlutun kvóta á komandi veiðiári . Nánar var rætt við Gunnlaug og aðra útgerðarmenn í Skessuhorni vikunnar .